मप्र में ग्रामीण पुलिस को पूरा सहयोग देते हैं
देश के सभी राज्यों में सिर्फ मप्र ही ऐसा राज्य है जिसमें ग्रामीण पुलिस को सहयोग दे रहे हैं। पुलिस को सहयोग करने वाले लोग पूरे मप्र में हैं। पुलिस प्रशासन अपराधों को रोकने के लिए प्रयास कर रहा है। लेकिन आज अपराधी भी हाईटेक तरीके से अपराध कर रहे हैं। इसलिए सभी थानों और पुलिस को भी हाईटेक होना जरूरी है।
अपराधों को अंकुश लगाने के लिए पुलिस आधुनिक संसाधनों से लैस होना चाहिए। बुधवार को शाहपुर थाने में हुई नगर सुरक्षा समिति की बैठक और वार्षिक कार्यशाला में भाजपा प्रदेश अध्यक्ष और सांसद नंदकुमारसिंह चौहान ने यह बात कही। दोपहर 12 बजे से शुरू हुई बैठक में सांसद ने कहा बुरहानपुर की तर्ज पर शाहपुर में भी सीसीटीवी कैमरे लगाए जाएंगे। थाने में पुलिसकर्मियों के लिए बने क्वार्टर पुराने हो चुके हैं। यहां नए क्वार्टर बनाए जाएंगे। इस दौरान महापौर अनिल भोसलेे, भाजपा जिलाध्यक्ष विजय गुप्ता, एसपी अनिलसिंह कुशवाह, एएसपी बीएस बिरदे भी मौजूद थे।
ग्रामीणों को संबोधित करते भाजपा प्रदेशाध्यक्ष्र और सांसद नंदकुमारसिंह चौहान।
शाहपुर के लोगों से हमेशा
सहयोग मिलता है
एसपी अनिलसिंह कुशवाह ने कहा दूसरे थानों की अपेक्षा शाहपुर थाने में लोग बैठक के दौरान अधिक मौजूद रहते हैं। यहां के लोगों का पुलिस को हमेशा सहयोग मिलता रहा है। नगर सुरक्षा समिति के पुलिस को दिए गए सहयोग से अपराधों पर भी अंकुश लगा है। एएसपी बीएस बिरदे ने लोगों को यातायात सप्ताह की जानकारी दी। बैठक में काशीनाथ ऐनपुरकर, युवराज महाजन, भाजपा मंडल अध्यक्ष वीरेंद्र तिवारी, पार्षद विनोद चौधरी, लक्ष्मण महाजन, यूसुफ मौलाना, रविंद्र चांदोड़े, सैयद भूरा मेंबर, मुरलीधर महाजन, राजाभाऊ मुजुमदार सहित कई सदस्य और ग्रामीण मौजूद थे।
कार्यशाला
hin_Deva hin_Deva hin_Deva hin_Deva bho_Deva hin_Deva hin_Deva hin_Deva